Na temelju članka 67. Zakona o komunalnom gospodarstvu („Narodne novine“, broj: 68/2018., 110/2018. i 32/2020.) i članka 31. Statuta Općine Povljana („Službeni glasnik Zadarske županije“ broj 13/21), Općinsko vijeće Općine Povljana na 4. sjednici održanoj dana 17. prosinca 2021. donosi

Program građenja komunalne infrastrukture

na području Općine Povljana za 2022. godinu

Članak 1.

Programom građenja komunalne infrastrukture na području općine Povljana za 2022. godinu određuje se izgradnja objekata i uređaja komunalne infrastrukture za 2022. godinu (u daljnjem tekstu: Program) i to:

* građevine komunalne infrastrukture koje će se graditi radi uređenja neuređenih dijelova građevinskog područja
* građevine komunalne infrastrukture koje će se graditi u uređenim dijelovima građevinskog područja
* građevine komunalne infrastrukture koje će se graditi izvan građevinskog područja
* postojeće građevine komunalne infrastrukture koje će se rekonstruirati i način rekonstrukcije
* građevine komunalne infrastrukture koje će se uklanjati
* druga pitanja sukladno Zakonu o komunalnom gospodarstvu („Narodne novine“, broj: 68/2018., 110/2018. i 32/2020.) i drugim zakonima.

Građevine komunalne infrastrukture jesu:

* nerazvrstane ceste: ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o komunalnom gospodarstvu i drugim propisima, a koje nisu razvrstane kao javne ceste u smislu zakona kojim se uređuju ceste
* javne prometne površine na kojima nije dopušten promet motornih vozila: trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste
* javna parkirališta: uređene javne površine koje se koriste za parkiranje motornih vozila i/ili drugih cestovnih vozila s pripadajućom opremom na zemljištu u vlasništvu jedinice lokalne samouprave
* javne garaže: podzemne i nadzemne građevine koje se koriste za parkiranje motornih vozila s pripadajućom opremom, čiji je investitor odnosno vlasnik jedinica lokalne samouprave ili osoba koja obavlja komunalnu djelatnost pružanja usluge parkiranja na uređenim javnim površinama i u javnim garažama
* javne zelene površine: parkovi, drvoredi, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.
* građevine i uređaji javne namjene: su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja
* javna rasvjeta: građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave
* groblja i krematoriji na grobljima: ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima
* građevine namijenjene obavljanju javnog prijevoza: tramvajske pruge, građevine za smještaj i održavanje vozila kojima se obavlja djelatnost javnog prijevoza, građevine za prihvat i otpremanje vozila i putnika u javnom prijevozu te izgrađene i označene prometne površine određene za zaustavljanje vozila i siguran ulazak i izlazak putnika, ako nisu sastavni dio nerazvrstane ili druge ceste.

Članak 2.

Sredstva za realizaciju ovog Programa su:

Red. br. IZVOR FINANCIRANJA PLANIRANO ZA 2022.(HRK)

1. Komunalni doprinos 3.079.450,00kn
2. Kapitalne pomoći iz državnog proračuna 647.000,00kn
3. Kapitalne pomoći EU 4.414.550,00kn

UKUPNO 8.141.000,00kn

Članak 3.

Sredstva prikazana u članku 2. utrošiti će se kako slijedi:

A) GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA

Za građenje građevina komunalne infrastrukture koje će se graditi u uređenim dijelovima građevinskog područja planirano je ukupno 7.857.000,00 kn, kako slijedi:

1. Izgradnja vatrogasnog doma

Izvor financiranja i iznos: 11 (Opći prihodi) 1.500.000,00kn i 56 (Fondovi EU) 3.500.000,00kn

Ukupno:5.000.000,00kn

2. Rekonstrukcija i sanacija Doma kulture u Povljani (projektna dokumentacija)

Izvor financiranja i iznos: 11 (Opći prihodi) 15.000,00kn

Ukupno:15.000,00 kn

3. Rekonstrukcija i izgradnja spomenika

Izvor financiranja i iznos: 11 (Opći prihodi) 7.500,00kn i 56 (Fondovi EU) 7.500,00kn

Ukupno:15.000,00 kn

4. Izgradnja prilaznih rampi za invalide na plažama

Izvor financiranja i iznos: 11 (Opći prihodi) 13.000,00kn i 52 (Ostale pomoći) 17.000,00kn

Ukupno:30.000,00 kn

5. Izgradnja atletske staze

Izvor financiranja i iznos: 11 (Opći prihodi) 30.000,00kn

Ukupno:30.000,00kn

6. Rekonstrukcija i sanacija sportske dvorane

Izvor financiranja i iznos: 11 (Opći prihodi) 15.000,00kn i 56 (Fondovi EU) 35.000,00kn

Ukupno:50.000,00 kn

7. Izgradnja i asfaltiranje lokalnih nerazvrstanih cesta

Izvor financiranja i iznos: 11 (Opći prihodi) 268.500,00kn i 56 (Fondovi EU) 626.500,00kn

Ukupno: 895.000,00 kn

8. Rekonstrukcija i izgradnja javne rasvjete

Izvor financiranja i iznos: 11 (Opći prihodi) 245.000,00 kn

Ukupno: 245.000,00 kn

9. Izgradnja šetnice uz more

Izvor financiranja i iznos: 11 (Opći prihodi) 150.000,00kn i 51 (Pomoći EU) 350.000,00kn

Ukupno: 500.000,00 kn

10. Izgradnja potpornog zida na pomorskom dobru

Izvor financiranja i iznos: 11 (Opći prihodi) 160.000,00kn i 51 (Pomoći EU) 280.000,00kn

Ukupno: 440.000,00 kn

11. Izgradnja nogostupa

Izvor financiranja i iznos: 11 (Opći prihodi) 17.000,00kn

Ukupno: 17.000,00 kn

12. Izgradnja i popločavanje trgova

Izvor financiranja i iznos: 11 (Opći prihodi) 13.000,00kn

Ukupno: 13.000,00 kn

13. Izgradnja stalnih objekata

Izvor financiranja i iznos: 11 (Opći prihodi) 20.100,00kn i 56 (Fondovi EU) 46.900,00kn

Ukupno: 67.000,00 kn

14. Instalacija parking sustava na području Općine Povljana

Izvor financiranja i iznos: 11 (Opći prihodi) 190.000,00kn

Ukupno: 190.000,00 kn

15. Asfaltiranje nerazvrstane ceste- Ulica Marka Marulića

Izvor financiranja i iznos: 11 (Opći prihodi) 350.000,00kn

Ukupno: 350.000,00 kn

B) GRAĐEVINE KOMUNALNE INFRASTRUKTURE KOJE ĆE SE GRADITI IZVAN GRAĐEVINSKOG PODRUČJA

Za građenje građevina komunalne infrastrukture koje će se graditi izvan građevinskog područja planirano je ukupno 284.000,00kn, kako slijedi:

1. Izgradnja objekata uređaja vodoopskrbe

Izvor financiranja i iznos: 11 (Opći prihodi) 80.850,00kn i 56 (Fondovi EU) 188.150,00kn

Ukupno:269.000,00 kn

2. Izgradnja poučnih staza

Izvor financiranja i iznos: 11 (Opći prihodi) 4.500,00kn i 56 (Fondovi EU) 10.500,00kn

Ukupno:15.000,00 kn

Članak 4.

Ovaj Program građenja komunalne infrastrukture na području Općine Povljana za 2022. godinu će se objaviti u „Službenom glasniku Zadarske županije“, a stupa na snagu 1. siječnja 2022. godine.

KLASA: 363-02/21-01/2

URBROJ: 2198/25-40-21-1

Povljana, 17. prosinca 2021. godine

OPĆINSKO VIJEĆE OPĆINE POVLJANA

Predsjednik

Nikola Škoda